Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 18. melléklet a 31/2010. (V. 13.) EüM rendelethez
Paragraph Index: 664

5. Gyermekkori Crohn-betegség biológiai kezelése (indukciós kezelés gyermekkori Crohn-betegségben) 5.1. Anti-TNF-D indukciós kezelés indikált bármely lokalizációban lévő súlyos luminális gyermekkori CD-ben (6-17 éves korig) (PCDAI>30), ha az szteroid refrakter, vagy immunszuppresszáns kezelés mellett szteroid dependencia alakul ki, vagy immunszuppresszáns kezelésre a beteg intoleráns. 5.2. Anti-TNF-D indukciós kezelés indikált bármely lokalizációban lévő súlyos aktív fisztulázó gyermekkori Crohn-betegségben (6-17 éves korig), amennyiben életminőséget nagymértékben rontó fisztula/fisztulák a hagyományos gyógykezelés (antibiotikum és immunszuppresszív terápia) ellenére nem javulnak. 5.3. A Magyarországon jelenleg engedélyezett készítmények közül az Infliximab (IFX) esetében: 5 mg/ttkg intravénás infúzióban, 2 órás infundálási időtartamban a 0., 2. és 6. héten alkalmazva. A 12. hétig nem reagáló betegek további IFX-kezelését nem támasztják alá a rendelkezésre álló adatok. 5.4. Az anti-TNF-α indukciós kezelés hatékonyságának ellenőrzése gyermekkori Crohn-betegségben 5.4.1. Luminalis CD estében az indukciós kezelést követő 6. héten (12. hét) legalább 50%-os PCDAI esés (reagálás) vagy a PCDAI 30 pont alá esése esetében az indukciós kezelést hatékonynak tekintjük. 5.4.2. Fisztulázó kórforma esetében hatékony a kezelés, ha a drenáló fisztulák számának, illetve a váladékozás mennyiségének legalább 50%-os csökkenése igazolható. 5.4.3. Szteroid dependens kórforma esetében az anti-TNF-α kezelést hatékonynak tekintjük, ha az indukciós kezelés végére a szteroid dózisa legalább a felére csökkenthető. Kombinált kórformákban bármely fenti kritérium teljesítése esetében indokolt a fenntartó kezelés.

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes